‘સોરી,માસી, મારો ઈરાદો તમારા શાસ્ત્ર ને ભક્તિની મજાક કરવાનો હરગીઝ નહોતો પણ જો આ બધું શક્ય હોત તો આ મારી દીકરીઓને બાપવિહોણી કેમ રાખી? તમે મારી અવસ્થા તો જુઓ!! પ્રેમનો આવો બદલો? માબાપનો વિયોગ, કુંવારું માતૃત્વ અને કારકિર્દીમાં સંઘર્ષ, અત્યારે જે હાલતમાં હું છું ને મારા લીધે તમને જે પહોંચે છે… સાચે હું આ બધાને લાયક છું? ને આખરે મારો ગુનો શું કે એક ખોટા માણસને ઓળખી ન શકી એ જ?’ માધવીની આંખોમાં કેટલાંય ભાવ એક સાથે ધસી આવ્યા.